153. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ ΚΑΙ ΟΙΚΟΝΟΜΙΚΩΝ Αριθ. 24711/11683 της 28 Φεβρ./14 Μαρτ. 1985 (ΦΕΚ  Β΄131) Επέκταση διατάξεων του Νόμ. 1505/1984 σε διαβαθμισμένους Κληρικούς. Έχοντας υπόψη τις διατάξεις: α)Της παρ. 2 του άρθρ. 26 του Νόμ. 1505/84 «αναδιάρθρωση μισθολογίου προσωπικού της Δημόσιας Διοίκησης και άλλες συναφείς διατάξεις» (ΦΕΚ 194/Α/3.12.1984). β)Του Α.Ν. 469/1968 «περί μισθολογικής διαβαθμίσεως του Εφημεριακού Κλήρου της Εκκλησίας της Ελλάδος» (ΦΕΚ 162/Α/24.7.68). γ)Του Ν.Δ. 4538/1966 «περί καθορισμού τυπικών προσόντων κατατάξεως των Εφημερίων εις μισθολογικάς κατηγορίας» (ΦΕΚ 167/Α/31.8.66) και του Π.Δ. 1025/1977 «περί μετατροπής του τύπου Σχολείων Εκκλησιαστικής Εκπαιδεύσεως κ.λ.π.» (ΦΕΚ 344/Α/1977). δ)Την αριθ. Υ.79/1984 απόφαση του Πρωθυπουργού, αποφασίζουμε: 1.Οι διατάξεις των άρθρ. 2,3,4 παρ. 1,5,6,7,9,10,11,12,13,16,19,24,25,27,28 και 31 του Νόμ. 1505/1984 επεκτείνονται και έχουν ανάλογη εφαρμογή και στους εν ενεργεία τακτικούς εφημέριους των ιερών ενοριακών ναών της χώρας, οι οποίοι παίρνουν βασικούς μισθούς ενός από τους βαθμούς της κλίμακας της διοικητικής ιεραρχίας, σύμφωνα με τις διατάξεις του Α.Ν. 469/1968. 2.Η κατάταξη και εξέλιξη των παραπάνω εφημερίων στα μισθολογικά κλιμάκια του άρθρ. 3 του Νόμ. 1505/1984 γίνεται ως εξής: α)Οι της Κατηγορίας Δ΄(με απολυτήριο Δημοτικού Σχολείου) κατατάσσονται και εξελίσσονται στα μισθολογικά κλιμάκια 28 μέχρι 16, όπως και οι διοικητικοί υπάλληλοι του Κλάδου ΣΕ με τα ίδια τυπικά προσόντα. β)Οι της Κατηγορίας Γ΄ κατατάσσονται και εξελίσσονται στα μισθολογικά κλιμάκια 24 μέχρι 9, όπως και οι διοικητικοί υπάλληλοι του Κλάδου ΜΕ που έχουν απολυτήριο Λυκείου ή εξαταξίου Γυμνασίου.  γ)Οι της Κατηγορίας Β΄ ανάλογα με τα τυπικά τους προσόντα, κατατάσσονται και εξελίσσονται σε μισθολογικά κλιμάκια ως εξής: αα)Με απολυτήριο εξαταξίων Ιερατικών Σχολών Νόμ. 3885/1958 ή επταταξίων Ιερατικών Σχολών ή απολυτήριο Λυκείου ή εξαταξίου Γυμνασίου και πτυχίο ενός έτους σπουδών από ανώτερο εκκλησιαστικό φροντιστήριο στα κλιμάκια 20 μέχρι 5, όπως και οι διοικητικοί υπάλληλοι του Κλάδου ΑΡ με πτυχίο ενός έτους σπουδών. ββ)Με πτυχίο δύο ετών μεταλυκειακών σπουδών σε ανώτερο Εκκλησιαστικό Φροντιστήριο, στα κλιμάκια 19 μέχρι 4, όπως και οι διοικητικοί υπάλληλοι του Κλάδου ΑΡ με πτυχίο δύο ετών σπουδών. 2.Ζ.α.152 Αποδοχές Δημοσίων Υπαλλήλων Αποδοχές Δημοσίων Υπαλλήλων 2.Ζ.α.153 γγ)Με λοιπά τυπικά προσόντα, πλην των αναφερομένων στις προηγούμενες περιπτ. (αα), και (ββ), στα κλιμάκια 22 μέχρι 7, όπως και οι διοικητικοί υπάλληλοι του Κλάδου ΑΡ με απολυτήριο Λυκείου ή εξαταξίου Γυμνασίου. δ)Οι της Κατηγορίας Α΄, ανάλογα με τα τυπικά τους προσόντα, κατατάσσονται και εξελίσσονται σε μισθολογικά κλιμάκια ως εξής: αα)Με απολυτήριο Λυκείου (ή εξαταξίου Γυμνασίου) και πτυχίο δύο και άνω ετών σπουδών από ανώτερο Εκκλησιαστικό Φροντιστήριο και Παιδαγωγικές Ακαδημίες στα κλιμάκια 19 μέχρι 4, όπως και οι διοικητικοί υπάλληλοι του Κλάδου ΑΡ με πτυχίο δύο ετών σπουδών. ββ)Με πτυχίο δύο ή τριών ετών σπουδών από ανώτερη Εκκλησιαστική Σχολή ή Τμήματα Ιερατικής Επιμόρφωσης Πανεπιστημίου Αθηνών και Θεσσαλονίκης, στα κλιμάκια 18 μέχρι 3, όπως και οι διοικητικοί υπάλληλοι του Κλάδου ΑΤ με πτυχίο δύο ή τριών ετών σπουδών. γγ)Με πτυχίο τεσσάρων ετών σπουδών από ανώτατη σχολή, στα κλιμάκια 16 μέχρι 1, όπως και οι διοικητικοί υπάλληλοι του Κλάδου ΑΤ με πτυχίο τεσσάρων ετών σπουδών. 3.Από τη διαφορά αποδοχών που θα προκύψει από την παραπάνω κατάταξη των εφημερίων στα μισθολογικά κλιμάκια, θα καταβληθεί, σύμφωνα με το άρθρ. 25 του Νόμ. 1505/1984, για το χρονικό διάστημα από 1.1.84 μέχρι 30.4.85, το 25%, ενώ το σύνολο των αποδοχών του μισθολογικού κλιμακίου κατάταξής τους θα αρχίσει να καταβάλλεται από 1.5.1985 και μετά. Οι διατάξεις των παρ. 2 και 3 του άρθρ. 25 του Νόμ. 1505/1984 έχουν εφαρμογή και στους Εφημέριους. 4.Η ισχύς της απόφασης αυτής αρχίζει από 1.1.1984, εκτός αν διαφορετικά ορίζεται σ’ αυτήν. (Αντί για τη σελ. 384,9057(α) Σελ. 384,9057(β) Τεύχος Η53-Σελ. 81 